கேள்வி: பாக்கியசோதி சரவணமுத்து - ஆரம்ப வாழ்க்கை பற்றி நீங்கள் என்ன அறிந்துள்ளீர்கள்?
பதில்: சரவணமுத்து 1892 அக்டோபர் 26 இல் கொழும்புச் சேர்ந்த மருத்துவர் வேதாரணியம் சரவணமுத்து என்பவருக்குப் பிறந்தார். இவரின் தாயார் யாழ்ப்பாண மாவட்டம் வட்டுக்கோட்டையைச் சேர்ந்தவர். இவரின் தந்தை வழிப் பாட்டனார் வேதாரணியம் என்பவர் வட இலங்கையில் சுன்னாகம் என்ற சிறிய நகரை நிருமாணித்தவர் எனக் கூறப்படுகிறது. சரவணமுத்துவுடன் கூடப் பிறந்தவர்கள் இரத்தினசோதி சரவணமுத்து, நனசோதி, தர்மசோதி, மாணிக்கசோதி சரவணமுத்து, சப்தரணசோதி ஆகியோர் ஆவர். கல்கிசை புனித தோமையர் கல்லூரில் கல்வி பயின்றார். பள்ளிக்கூட விளையாட்டுக் கழகத்தில் உறுப்பினராக இருந்து, துடுப்பாட்ட, உதைபந்தாட்ட அணிகளிலும் சேர்ந்து விளையாடினார். இலண்டன் பல்கலைக்கழகம் இளங்கலைப் பட்டம் பெற்ற பின்னர், சரவணமுத்து கொழும்பு றோயல் கல்லூரி சிறிது காலம் ஆசிரியராகப் பணியாற்றினார். இந்தியக் குடிமைப் பணியில் சேருவதற்காக 1915 ஆம் ஆண்டில் கேம்பிரிட்ச் பிட்சுவில்லியம் கல்லூரியில் சேர்து படித்தார். ஆனாலும், குடும்ப சூழலால், அவரால் படிப்பைத் தொடர முடியாமல் போனது. புத்தளம்ச் சேர்ந்த வழக்கறிஞர் முத்துக்குமாரு என்பவரின் மகள் சிபில் தங்கம் என்பவரை திருமணம் புரிந்தார். இவர்களுக்கு பாஸ்கி, சந்திரி என இரண்டு ஆண்களும், சகுந்தலா என்ற ஒரு பெண்ணும் பிள்ளைகள் உள்ளனர். இவர்களில் பாஸ்கியின் மகன் பாக்கியசோதி மாற்றுக் கொள்கைகள் மையத்தின் தலைவராகப் பணியாற்றுகிறார்.
கேள்வி: பாக்கியசோதி சரவணமுத்து - சமூகப் பணி பற்றி தகவல் சொல்.
பதில்: சரவணமுத்து தமிழ் யூனியன் துடுப்பாட்ட மற்றும் தடகளக் கழகம் இணைந்து அதன் வளர்ச்சிக்குப் பெரும் பங்காற்றினார். 1948 முதல் 51 வரை இக்கழகத்தின் தலைவராக இருந்து பணியாற்றினார். கழகத்துக்கான அரங்கம் ஒன்றை நிறுவினார். கொழும்பு ஓவல் என அழைக்கப்படும் இவ்வரங்கத்திகு பாக்கியசோதியின் நினைவாக 1977 ஆம் ஆண்டில் பாக்கியசோதி சரவணமுத்து அரங்கம் எனப் பெயர் மாற்றப்பட்டது. பி. சரா விருது என்ற துடுப்பாட்டத் தொடர் 1949 முதல் 1982 வரை விளையாடப்பட்டு வந்தது. சரவணமுத்து 1937 முதல் 1950 வரை இலங்கைத் துடுப்பாட்டக் கழகத்தின் தலைவராகவும், 1949 முதல் 1950 வரை இலங்கை துடுப்பாட்ட வாரியம் முதலாவது தலைவராகவும் இருந்து பணியாற்றினார்.